Vytautas Kaminskas

Vytautas Kaminskas (1946 m. sausio 8 d. Kaune – 2022 m. lapkričio 9 d. ten pat)Netekome VDU rektoriaus emerito prof. Vytauto Kaminsko. 2022-11-09. Nuoroda tikrinta 2022-11-09. – Lietuvos inžinierius kibernetikas, informatikas, pedagogas.

 Biografija 
1963 m. aukso medaliu baigė Kauno 12-ąją vidurinę mokyklą. Nuo 1963 m. studijavo Vilniaus universitete ir Kauno politechnikos institute, kurį baigė 1968 m., įgijo automatikos ir telemechaniko specialybės inžinieriaus kvalifikaciją.

1968–1989 m. dirbo LSSR MA Fizikinių techninių energetikos problemų institute jaunesniuoju (1968–1973 m.) ir vyresniuoju (1974–1980 m.) mokslo darbuotoju bei sektoriaus (1981–1983 m.) ir laboratorijos (1984–1989 m.) vadovu. 1972 m. technikos mokslų kandidatas, 1983 m. technikos mokslų daktaras.http://www.mokslas.mii.lt/mokslas/SRITYS/duom00.php?pav=K&sritis=F  Nuo 1984 m. profesorius.

1989–1990 m. VDU mokslo centro „Informatika“ direktorius. 1990–1996 m. VDU Informatikos fakulteto dekanas ir prorektorius mokslui ir aukštosioms studijoms. 1996 m. gruodžio 12 d. išrinktas VDU rektoriumi. 2001 m. perrinktas rektoriumi antrai kadencijai (iki 2006 m. rugpjūčio mėn.). Nuo 2007 m. Sistemų analizės katedros vedėjas ir Kauno aukštųjų ir informacinių technologijų parko direktorius.

1991 ir 1996 m. Lietuvos mokslų akademijos narys ekspertas, 1998–2011 m. narys korespondentas, 2011–2021 m. buvo tikrasis narys, nuo 2021 m. – narys emritas. 2003–2006 m. Lietuvos universitetų rektorių konferencijos prezidentas.V. Kaminskas – naujas Lietuvos universitetų rektorių konferencijos prezidentas, 2003-11-04 2004–2007 m. Lietuvos mokslo tarybos narys.  http://www3.lrs.lt/pls/inter3/dokpaieska.showdoc_l?p_id=270014

1975–1989 m. SSKP, 1989–1991 m. LKP narys. 2008 m. Lietuvos valstiečių liaudininkų sąjungos sąraše nesėkmingai kandidatavo LR Seimo rinkimuose.http://www.vrk.lt/rinkimai/400_lt/Kandidatai/Kandidatas23783/Kandidato23783Anketa.html 

 Mokslinė veikla 
Svarbiausios tyrimų sritys: sistemų ir procesų modeliavimas, identifikavimas, valdymas ir diagnostika. Paskelbė 4 monografijas ir apie 200 mokslo straipsnių.

 Bibliografija 
 Statistiniai metodai identifikuojant dinamines sistemas, su A. Nemura, 1975 m., rusų kalba
 Vibracija technikoje, su kitais, 1981 m., rusų kalba
 Dinaminių sistemų identifikavimas panaudojant diskretinius stebėjimus, d. 1, 1982 m., d. 2, 1985 m., rusų kalba
 Vytauto Didžiojo universitetas: mokslas ir visuomenė 1922–2002, su kitais, 2002 m.

 Įvertinimas 
 1980 m. LSSR valstybinė premija, su kitais
 1987 m. LSSR Ministrų Tarybos mokslo ir technikos premija
 2001 m. Latvijos Respublikos IV laipsnio Trijų žvaigždžių ordinas
 2003 m. Lietuvos didžiojo kunigaikščio Gedimino ordino Komandoro kryžius http://www3.lrs.lt/pls/inter3/dokpaieska.showdoc_l?p_id=205777
 2004 m. Vatikano Šv. Popiežiaus Silvestro ordino Komandoro kryžius

 Šaltiniai 

Kategorija:LTSR valstybinės premijos laureatai
Kategorija:Lietuvos mokslų akademijos nariai korespondentai
Kategorija:Lietuvos mokslo tarybos nariai
Kategorija:Lietuvos informatikai
Kategorija:Vytauto Didžiojo universiteto rektoriai
Kategorija:VDU dėstytojai